આ ઉપરાંત રાયડુએ ૮૧ બોલમાં ૧૦૦ રન ફટકાર્યા હતા જેમાં આઠ ચોગ્ગા અને ચાર છગ્ગાનો સમાવેશ થાય છે. સતત ત્રણ સદી ફટકારી ચુકેલા કોહલીની વિકેટ આજે સસ્તામાં પડી હતી. કોહલી માત્ર ૧૬ રન કરીને આઉટ થયો હતો. વિન્ડિઝની ટીમ ભારતના પાંચ વિકેટે ૩૭૭ રનના મહાકાય સ્કોરના જવાબમાં માત્ર ૧૫૩ રન કરીને ઓલઆઉટ થઇ હતી. વિન્ડિઝની ટીમ ૩૬ ઓવર જ બેટિંગ કરી શકી હતી. હોલ્ડરે સૌથી વધુ અણનમ ૫૪ રન બનાવ્યા હતા. ભારત તરફથી અહેમદ અને કુલદીપે ૩-૩ વિકેટો ઝડપી હતી.